เซี่ยงไฮ้คอมโพสิตปิดบวก 30.20 จุด รับแบงก์ชาติจีนขึ้นอัตราอ้างอิงเงินหยวน
เซี่ยงไฮ้คอมโพสิตปิดบวก 30.20 จุด รับแบงก์ชาติจีนขึ้นอัตราอ้างอิงเงินหยวน
22 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดีดตัวสูงขึ้น โดยดัชนีเซี่ยงไฮ้คอมโพสิตบวก 30.20 จุด หรือ 0.94% ปิดที่ 3,248.35 จุด ภายหลังจากที่ธนาคารกลางจีนได้ปรับเพิ่มอัตราอ้างอิงรายวันของเงินหยวนในวันนี้ ส่งผลให้เกิดกระแสคาดการณ์ว่า ทางการจีนเตรียมใช้มาตรการเพิ่มเติมเพื่อสกัดการอ่อนค่าของเงินหยวน
ในวันนี้ ธนาคารกลางจีนได้ปรับเพิ่มอัตราอ้างอิงรายวันเงินหยวน 0.3% สู่ระดับ 6.8779 หยวนต่อดอลลาร์ ภายหลังจากที่เงินหยวนอ่อนค่าลงอย่างต่อเนื่องถึง 12 วันก่อนหน้านี้